  Виталий Пронин Ижевскын капчи атлетикая манеж усьтӥськем бере шаерысьтымы спортсменъёслэн быгатонлыкъёссэс будэтыны луонлыкъёссы эшшо но паськытазы. Пыдын бызьылӥсьёс табере толалтэ но шуныт интыын мугорзэс кыдато. Арлыдо спортсменъёсын артэ кужымзэс эскеро пиналъёс но.Кылем суббота нуналэ Ижысь манежын «Шиповка юных» ӵошатскон ортчиз. Отчы пыриськизы Удмуртиысь 250 пала нылпиос. Котькуд командаын вить мурт. 60, 600 метре бызьылэм сяна, соос кузьдалае но выллане тэтчазы. Вормисьёсты кык группалы люкизы: городъёс но гуртоос. Городъёс пӧлын вормисе потӥзы ижъёс: 34-тӥ школаысь нылъёс но 93-тӥ школаысь пиос, нош гуртоос пӧлын висъяськизы Вавож шор ёзо школаысь нылъёс но Пичи Пурга ёросысь Пугачёвоысь пиос.Нимаз вормисьёс пӧлын котькинлэсь чупрес луэмзэс возьматӥзы город нылпиос: Иван Данилов, Иван Буглеев, Влада Пугачёва, Кристина Миронова но мукетъёсыз. Пусйыны кулэ, шаерысьтымы тужгес кужмоосыз командаос но нимаз вормисе потэмъёс март толэзе кужымзэс эскерозы Казаньын ортчоно ӵошатсконын.Валентина Емельянова. Туспуктӥз Владимир Беломорских. Теги: Вавож Егитъёс Иж ПичиПурга  